Village Deep - Wikipedia
Village Deep se ligging in Gauteng
Koördinate: 26°13′25″S 28°02′45″O﻿ / ﻿26.22361°S 28.04583°O﻿ / -26.22361; 28.04583Koördinate: 26°13′25″S 28°02′45″O﻿ / ﻿26.22361°S 28.04583°O﻿ / -26.22361; 28.04583
Village Deep is ’n voorstad van Johannesburg, sowat 1,5 km suid van die stadsaal.
Village Deep is ’n nywerheidsvoorstad en beslaan sowat 0,25 km². Dit het ’n langwerpige vorm wat 1 km van noord na suid strek en minder as 300 m van oos na wes. Wes daarvan is die Genesis Landfill Facility, suid die spoorlyn en dan Stafford, oos Eloffstraat met suidoos Robinson Deep en noordoos Selby, en noord New Centre.
Village Deep is uitgelê op die plase Turffontein en Booysen Estate en op 14 Februarie 1934 tot dorpsgebied verklaar. Die naam, wat eers The Village was, is ontleen aan die Village Deep Levels-goudmyn.
Tot minstens die middel van die 20ste eeu moes dit ’n voorstad met gemengde grondgebruik gewees het, want volgens die munisipale kieserslys van 1934 het hier toe 25 Afrikaanssprekende en 216 Engelssprekende kiesers gewoon. In 1949 het die getalle afgeneem tot 15 en 113 en in 1961 tot net vyf en 10.
Ontsluit van "https://af.wikipedia.org/w/index.php?title=Village_Deep&oldid=1645644"
Die bladsy is laas op 9 Februarie 2018 om 16:45 bygewerk.